डॉक सारांशित करण्यासाठी: 1. आदित्य ठाकरे यांच्या नाईटलाईफ संकल्पनेला अनिल देशमुखांकडून ब्रेक?

येत्या प्रजासत्ताक दिनापासून मुंबईत नाईट लाईफ सुरू करणार, असं पर्यटन मंत्री आदित्य ठाकरे यांनी जाहीर केल्याच्या 36 तासांतच गृहमंत्री अनिल देशमुख यांनी याबद्दलची असमर्थता व्यक्त केली आहे.

मुंबईत नाईटलाईफ सुरू करण्यासाठी आवश्यक असलेल्या बंदोबस्तात पोलिसांनी अद्याप तरी केलेली नाही. त्यामुळे येत्या 26 जानेवारीपासून नाईटलाईफचा प्रारंभ अशक्य आहे, असं देशमुख यांनी रविवारी पत्रकारांसमोर स्पष्ट केलं. 'महाराष्ट्र टाईम्स'ने यासंदर्भात बातमी दिली आहे.

मात्र त्याचवेळी ही संकल्पना चांगली आहे. येत्या बुधवारच्या मंत्रिमंडळाच्या बैठकीत यावर निर्णय अपेक्षित आहे, असंही त्यांनी सांगितलं.

"नाईट लाईफ सुरू करण्याबाबत पोलिसांची अद्याप पाहणी सुरू आहे. त्यांच्या तयारीचा आढावा घेण्यात येईल. राज्य मंत्रिमंडळात त्यावर चर्चा झालेली नाही. 22 जानेवारी रोजी होणाऱ्या बैठकीत त्यावर चर्चा अपेक्षित आहे. त्यानंतर गृह आणि संबंधित विभागांच्या तयारीचा आढावा घेण्यात येईल. त्यानंतरच मंजुरी दिली जाऊ शकते," असं देशमुख म्हणाले. 

शिवसेनेची सत्ता असलेल्या मुंबई महापालिकेने 2016 मध्ये यासंबंधीच्या प्रस्तावाला मान्यता दिली होती. मात्र राज्य सरकारची अनुमती न मिळाल्याने नाईट लाईफची संकल्पना प्रत्यक्षात येऊ शकली नव्हती. शिवसेना मंत्र्यांच्या निर्णयाला राष्ट्रवादीच्या मंत्र्यांनी खोडा घातल्याची चर्चा राजकीय वर्तुळात रंगली आहे. 

2. देशाची अर्थव्यवस्था उद्ध्वस्त करायलादेखील डोकं लागतं - सुब्रमण्यम स्वामी

देशाची अर्थव्यवस्था उद्ध्वस्त करायलादेखील डोकं लागतं, असा टोला भाजप खासदार सुब्रमण्यम स्वामी यांनी लगावत सरकारला घरचा अहेर दिला आहे. देशाची अर्थव्यवस्था संकटात सापडल्यानं विरोधकांकडून वारंवार मोदी सरकारला लक्ष्य करण्यात येत आहे.

'लोकमत'ने ही बातमी दिली आहे. 

सुब्रमण्यम स्वामी

"सामान्यपणे मंदी महागाईसोबत येत नाही. मागणीत घट झाल्यानंतर सामान्यपणे वस्तूंच्या किमती वाढत नाहीत. मात्र आता भारताच्या अर्थव्यवस्थेत या साऱ्या त्रुटी पाहायला मिळत आहेत. याप्रकारे अपयशी ठरायलादेखील डोकं लागतं, असं या परिस्थितीवर मला गंमतीने म्हणावसं वाटतं," असं स्वामींनी ट्वीट करून म्हटलं आहे. 

3. शिवसेनेकडून काँग्रेसला सत्तेचा प्रस्ताव पाच वर्षांपूर्वीच - पृथ्वीराज चव्हाण 

शिवसेनेने 2014च्या विधानसभा निवडणुकीनंतर...\nडॉक सारख्याच भाषेत सारांश:
आज सकाळी वृत्तपत्रं आणि वेबसाइट्सवर प्रसिद्ध झालेल्या बातम्यांपैकी 5 मोठ्या बातम्या थोडक्यात पाहूया.